**Polgár Város Önkormányzat Képviselő-testületének**

**24/2014. (XI. 28.) önkormányzati rendelete**

**a felsőoktatásban résztvevők önkormányzati ösztöndíjrendszeréről**

Polgár Város Önkormányzatának Képviselő-testülete az Alaptörvény 32. cikkének (2) bekezdésében meghatározott eredeti jogalkotói hatáskörében, az Alaptörvény 31. cikk (1) bekezdés a) pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében kapott felhatalmazás alapján, Polgár Város Önkormányzat Képviselő-testületének az önkormányzat és szervei Szervezeti és Működési Szabályzatáról szóló 20/2014. (X. 27.) önkormányzati rendelet 5. számú mellékletében biztosított véleményezési jogkörében eljáró Polgár Város Önkormányzatának Humánfeladatok és ügyrendi bizottsága, valamint Polgár Város Önkormányzatának Pénzügyi és gazdasági bizottsága véleményének kikérésével az alábbi rendeletet alkotja:

**A rendelet célja, hatálya**

1. **§**

A rendelet célja, hogy a hátrányos helyzetű, szociálisan rászoruló fiatalok számára az önkormányzat ösztöndíjrendszerrel kívánja elérhetővé tenni a felsőoktatásban való részvételt.

1. **§**
2. Az ösztöndíjban kizárólag Polgár város közigazgatási területén állandó lakóhellyel rendelkező magyar állampolgárok részesülhetnek.
3. Pályázók köre kizárólag a pályázati kiírásban foglaltak:
4. A pályázatra azok a Polgár város közigazgatási területén állandó lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik a képzésre vonatkozó keretidőn belül teljes idejű (nappali tagozatos) felsőfokú alapképzésben, mesterképzésben, egységes, osztatlan képzésben, felsőfokú szakképzésben folytatják tanulmányaikat.
5. A pályázatra azok a Polgár város közigazgatási területén állandó lakóhellyel rendelkező, hátrányos szociális helyzetű fiatalok jelentkezhetnek, akik

ba) a tárgyévben utolsó éves, érettségi előtt álló középiskolások, vagy

bb) felsőfokú diplomával nem rendelkező, felsőoktatási intézménybe még felvételt nem nyert érettségizettek; és a tárgyévet követő tanévtől kezdődően felsőoktatási intézmény keretében, teljes idejű (nappali tagozatos) felsőfokú alapképzésben, mesterképzésben, egységes, osztatlan képzésben, felsőfokú szakképzésben kívánnak részt venni.

**Ösztöndíj-támogatás formái és tartalma**

1. **§**
2. Polgár Város Önkormányzata az 1. §-ban megjelölt célok érdekében, a pályázati kiírásban meghatározottak figyelembevételével,
3. az A-típusú pályázat nyerteseinek havi **3 500.-Ft** tanulmányi ösztöndíjat folyósít,
4. a B-típusú pályázat nyerteseinek havi **3 500.-Ft** tanulmányi ösztöndíjat folyósít.
5. Az ösztöndíj időtartama
6. A-típusú pályázat esetén 10 hónap, azaz 2 egymást követő tanulmányi félév,
7. B-típusú pályázat esetén 3 x 10 hónap, azaz hat egymást követő tanulmányi félév.

**Pályázati eljárás**

1. **§**
2. A pályázatot Polgár Város Önkormányzatához a pályázati kiírásban foglalt adattartalommal és mellékletekkel kell benyújtani.

(2) A pályázat benyújtási határideje a pályázati kiírásban foglaltak szerint.

1. A pályázat mellékletét képezi a jövedelemigazolás és vagyonnyilatkozat.
2. **§**

(1) Bírálati szempontok:

Azok a szociálisan hátrányos helyzetű, felsőoktatási intézményben tanulmányokat megkezdeni kívánó/folytató hallgatók kapjanak támogatást:

1. akiknek a havi jövedelme, vagy a családjukban az egy főre jutó havi jövedelem nem haladja meg az öregségi nyugdíj mindenkori legkisebb összegének 300 %-át,
2. a pályázó árva vagy félárva,
3. családjában az eltartottak száma három vagy annál több,
4. gyermeket nevel,
5. egyedül neveli gyermekét,
6. a családban fogyatékkal élő személy, vagy folyamatos ápolást igénylő gondozott él,
7. eltartója/szülője rokkantnyugdíjas, nyugdíjas,
8. eltartója/szülője regisztrált álláskereső, vagy a családjában regisztrált álláskereső él,
9. nem részesül kollégiumi ellátásban,
10. állandó lakóhelyén kívüli intézményben tanul.
11. **§**

(1) A pályázatról, a támogatás odaítéléséről, valamint a „B” típusú pályázók esetén az ösztöndíjasok szociális rászorultságának felülvizsgálatáról Polgár Város Önkormányzatának Humánfeladatok és ügyrendi bizottsága dönt.

1. A határidőn túl benyújtott pályázatokat a bizottság a bírálatból kizárja és kizárását írásban indokolja.
2. Minden határidőn belül benyújtott, formailag megfelelő pályázatot érdemben elbírál és döntését írásban indokolja.
3. Az elbírálás során kizárólag a pályázó szociális rászorultságának objektív vizsgálatára tekintettel járhat el.
4. **§**

A megítélt támogatásokat féléves bontásban az önkormányzat átutalja az Ösztöndíjpályázat számlájára.

**8. §**

**Záró rendelkezések**

(1) E rendelet a kihirdetése napján lép hatályba.

(2) A rendeletben foglaltakat kell alkalmazni a tárgyévre kiírt ösztöndíj-pályázati eljárásra, a pályázati kiírásban foglaltak szerint.

(3) E rendelet hatálybalépésével egyidejűleg hatályát veszti a felsőoktatásban résztvevők önkormányzati ösztöndíjrendszeréről szóló 26/2005. (XI. 04.) önkormányzati rendelet, valamint a 21/2008. (X. 31.) és a 31/2012. (X. 26.) módosító rendeletek.

Polgár, 2014. november 27.

**Tóth József dr. Váliné Antal Mária**

polgármester jegyző

A rendelet kihirdetése megtörtént.

Polgár, 2014. november 28-án

 **dr. Váliné Antal Mária**

 címzetes főjegyző